b"\n_START_ARTICLE_\nLisdoonvarna\n_START_SECTION_\nEsdeveniments\n_START_PARAGRAPH_\nAl setembre de cada any s'hi celebra un dels majors esdeveniments de casori col\xc2\xb7lectius d'Europa i atrau m\xc3\xa9s de 40.000 aspirants rom\xc3\xa0ntics, agricultors solters i acompanyants de gresca. L'esdeveniment dura un mes i \xc3\xa9s una important atracci\xc3\xb3 tur\xc3\xadstica. El casador actual \xc3\xa9s Willie Daly, un matrimonier de quarta generaci\xc3\xb3._NEWLINE_Antigament s'hi celebrava un festival de m\xc3\xbasica folk descrit en una can\xc3\xa7\xc3\xb3 del mateix nom escrita pel cantant folk irland\xc3\xa8s Christy Moore. Aquest festival es va dur a terme fins a 1983, quan es va veure sacsejat per un aldarull i la mort accidental de vuit persones.\n_START_SECTION_\nSituaci\xc3\xb3 de l'irland\xc3\xa8s\n_START_PARAGRAPH_\nEn la d\xc3\xa8cada del 1920 a la zona oriental d'Ennis que comprenia els llogarets de Doonbeg, Ennistymon, Carrigaholt i Lisdoonvarna, encara hi havia parlants d'irland\xc3\xa8s i la zona fou declarada Gaeltacht. Actualment un comit\xc3\xa8 encoratja a desenvolupar xarxes entre els parlants d'irland\xc3\xa8s per tal d'obtenir novament el reconeixement com a zona Gaeltacht."